b'\n_START_ARTICLE_\nLamorna Birch\n_START_PARAGRAPH_\nSamuel John Lamorna Birch (1869\xe2\x80\x931955) oli englantilainen taidemaalari. H\xc3\xa4n kiinnostui piirt\xc3\xa4misest\xc3\xa4 asuessaan kalastuksenvalvojan luona oppimassa perhokalastusta. H\xc3\xa4n ty\xc3\xb6skenteli aluksi tehtaissa ja s\xc3\xa4\xc3\xa4sti rahaa voidakseen siirty\xc3\xa4 t\xc3\xa4ysip\xc3\xa4iv\xc3\xa4iseksi taiteilijaksi. H\xc3\xa4n onnistui myym\xc3\xa4\xc3\xa4n maalauksiaan ja piirroksiaan varakkaille tehtailijoille. Vuonna 1889 h\xc3\xa4n muutti Cornwalliin. Vuonna 1895 h\xc3\xa4n k\xc3\xa4vi Pariisissa Acad\xc3\xa9mie Colarossissa opiskelemassa maalausta vajaan vuoden verran, ja 1902 h\xc3\xa4n asettui Cornwallin Lamornaan. H\xc3\xa4n otti paikan nimen omaksi nimekseen, koska samaan aikaan vaikutti toinenkin Birch-niminen taiteilija. Birch oli perustamassa Lamornaan taiteilijasiirtokuntaa, josta tuli my\xc3\xb6hemmin kuuluisa. H\xc3\xa4nen t\xc3\xb6it\xc3\xa4\xc3\xa4n on Lemington Span, Sheffiledin, Dorsetin, North Lincolnshiren ja Derbyn kaupunginmuseossa sek\xc3\xa4 Penlee House Gallery Museumissa ja Royal Institution of Cornwallissa.'